techiaith/cofnodycynulliad_en-cy huggingface dataset:
English: Diolch, Llywydd. First Minister, for the next financial year, it has been forecast that just over half of the Welsh Government's entire budget will be spent on health. However, when we look at opinion polls, it's clear that the Welsh people don't think that the NHS is working in Wales. In May 2014, after 15 years of the Welsh Assembly, the BBC and ICM Research asked people if having the Assembly had led to an improvement in the NHS, a decline, or had made no difference. Less than one in four people believed that it had led to an improvement. Health is clearly a vital area for your Government and for the people of Wales, but do you think that spending 50 per cent of the whole budget on health is sustainable, and are the Welsh people getting the health service they deserve?
Welsh: Diolch, Llywydd. Prif Weinidog, ar gyfer y flwyddyn ariannol nesaf, rhagwelwyd y bydd ychydig dros hanner holl gyllideb Llywodraeth Cymru yn cael ei gwario ar iechyd. Fodd bynnag, pan edrychwn ni ar bolau piniwn, mae'n amlwg nad yw pobl Cymru yn credu bod y GIG yn gweithio yng Nghymru. Ym mis Mai 2014, ar ôl 15 mlynedd o'r Cynulliad Cenedlaethol, gofynnodd y BBC ac ICM Research i bobl pa un a oedd a ffaith bod gennym ni'r Cynulliad wedi arwain at welliant yn y GIG, dirywiad, neu heb wneud unrhyw wahaniaeth. Roedd llai nag un o bob pedwar o bobl yn credu ei fod wedi arwain at welliant. Mae iechyd yn amlwg yn faes hanfodol i'ch Llywodraeth ac i bobl Cymru, ond a ydych chi'n credu bod gwario 50 y cant o'r holl gyllideb ar iechyd yn gynaliadwy, ac a yw pobl Cymru yn cael y gwasanaeth iechyd y maen nhw'n ei haeddu?
English: Well, if he's suggesting that spending 50 per cent on health isn't sustainable, he is advocating another model. Now, if he's advocating another model that includes a reduction of coverage or the introduction of an insurance-based scheme, then I'm willing to hear what his ideas are. I'm sure he can explain those to the people of Wales. We have shown the people of Wales that we have continued to spend the money that's needed on the health service, despite, of course, seeing enormous cuts - £4 billion in real terms of cuts - over the past eight years from the UK Government. And I know full well that, if you ask people in England what are their views of the health service in England, you're likely to get very similar results to those in 2015. And, since 2015, things have hugely improved: the new treatments fund that's been launched, the fact that we have, of course, targets, more targets, that have been reached - if we look at ambulance response targets in terms of red calls, they are being reached, and that's a sign of the commitment that we have made to the health service.
Welsh: Wel, os yw'n awgrymu nad yw gwario 50 y cant ar iechyd yn gynaliadwy, mae'n argymell model arall. Nawr, os yw'n argymell model arall sy'n cynnwys gostyngiad i wasanaethau neu gyflwyno cynllun sy'n seiliedig ar yswiriant, yna rwy'n fodlon gwrando ar ei syniadau. Rwy'n siŵr y gall esbonio'r rheini i bobl Cymru. Rydym ni wedi dangos i bobl Cymru ein bod ni wedi parhau i wario'r arian sydd ei angen ar y gwasanaeth iechyd, er gwaethaf, wrth gwrs, gweld toriadau enfawr - £4 biliwn o doriadau mewn termau real - dros yr wyth mlynedd diwethaf gan Lywodraeth y DU. Ac rwy'n gwybod yn iawn, os gofynnwch i bobl yn Lloegr beth yw eu barn nhw ar y gwasanaeth iechyd yn Lloegr, eich bod chi'n debygol o gael canlyniadau tebyg iawn i'r rhai yn 2015. Ac, ers 2015, mae pethau wedi gwella'n aruthrol: y gronfa triniaethau newydd a lansiwyd, y ffaith bod gennym ni, wrth gwrs, dargedau, mwy o dargedau, sydd wedi eu cyrraedd - os edrychwn ni ar dargedau ymateb ambiwlansys o ran galwadau coch, maen nhw'n cael eu cyrraedd, ac mae hynny'n arwydd o'r ymrwymiad yr ydym ni wedi ei wneud i'r gwasanaeth iechyd.
English: Clearly, your assessment of your Government's performance isn't really shared by the people of Wales, but one key issue that is clearly having a detrimental impact on the NHS is health tourism and immigration. [ Interruption. ] Yes. The UK Government has estimated that treating health tourists costs up to £300 million a year. There is also the pressure caused by mass immigration. The Office - [ Interruption.] The Office for National Statistics stated that, in 2017, there were 280,000 more people migrating into the UK than migrating out, so 280,000 more people having access to our NHS. That's more than the population of Swansea. So, First Minister, do you accept that uncontrolled immigration has played a major part in the huge crisis in our NHS?
Welsh: Yn amlwg, nid yw eich asesiad o berfformiad eich Llywodraeth yn cael ei rannu gan bobl Cymru mewn gwirionedd, ond un mater allweddol sy'n amlwg yn cael effaith andwyol ar y GIG yw twristiaeth iechyd a mewnfudo. [ Torri ar draws. ] Ydy. Mae Llywodraeth y DU wedi amcangyfrif bod trin twristiaid iechyd yn costio hyd at £300 miliwn y flwyddyn. Ceir y pwysau hefyd a achosir gan fewnfudo ar raddfa fawr. Dywedodd y Swyddfa - [ Torri ar draws.] Dywedodd y Swyddfa Ystadegau Gwladol, yn 2017, bod 280,000 yn fwy o bobl yn mewnfudo i'r DU nag yr oedd yn allfudo, felly 280,000 yn fwy o bobl â mynediad at ein GIG. Mae hynny'n fwy na phoblogaeth Abertawe. Felly, Prif Weinidog, a ydych chi'n derbyn bod mewnfudo heb reolaeth wedi chwarae rhan fawr yn yr argyfwng enfawr yn ein GIG?
English: Well, my experience of people who have come to the UK is that they are young, fit and vigorous. They don't put much pressure on the NHS because they are net contributors, tax-wise, and they take very little out as a result of it. Let me give him an example of health tourism: the doctors who work in our NHS, the nurses, the physiotherapists, the medical staff - all of whom have come to Britain to work within the national health service. The national health service could not exist - could not exist - without being able to access the medical expertise of doctors, nurses and others from other countries. Yes, I think health tourism is a good thing because it makes sure our people stay well and alive.
Welsh: Wel, fy mhrofiad i o bobl sydd wedi dod i'r DU yw eu bod nhw'n ifanc, yn heini ac yn egnïol. Nid ydyn nhw'n rhoi llawer o bwysau ar y GIG gan eu bod nhw'n gyfranwyr net o ran treth, ac ychydig iawn y maen nhw'n ei gymryd allan o ganlyniad i hynny. Gadewch i mi roi enghraifft o dwristiaeth iechyd iddo: y meddygon sy'n gweithio yn ein GIG, y nyrsys, y ffisiotherapyddion, y staff meddygol - mae pob un ohonyn nhw wedi dod i Brydain i weithio yn y gwasanaeth iechyd gwladol. Ni allai'r gwasanaeth iechyd gwladol fodoli - ni allai fodoli - heb y gallu i gael gafael ar arbenigedd meddygol meddygon, nyrsys ac eraill o wledydd eraill. Ydw, rwy'n credu bod twristiaeth iechyd yn beth da gan ei fod yn gwneud yn siŵr bod ein pobl yn cadw'n iach ac yn fyw.
English: Yes, First Minister, I thought you would do you your usual thing and trumpet on about all of the foreign nationals working in the NHS. And, of course, you normally add how Brexit will be threatening the health service. However, BBC research revealed that, as of September 2016, just 2.5 per cent of all NHS staff in Wales are from the European Union. In fact, more than 93 per cent of staff working in the Welsh NHS are from the UK. If you are really worried about filling the gaps, then you should be asking yourself, 'Why are we not training more British people to work in the NHS?' Yet, again, your side is condemning me for mentioning uncontrolled immigration. However, this year - [ Interruption. ] This year, a Migration Watch poll found that 73 per cent of - [ Interruption.] - 73 per cent of voters support the goal of immigration being reduced dramatically. This also includes a majority of Labour voters. Is this not another case, First Minister, of you being out of touch with the Welsh people in general and, even worse, out of touch with your own Labour voters?
Welsh: Ie, Prif Weinidog, roeddwn i'n meddwl y byddech chi'n gwneud eich peth arferol ac yn clodfori'r holl wladolion tramor sy'n gweithio yn y GIG. Ac, wrth gwrs, rydych chi fel rheol yn ychwanegu sut y bydd Brexit yn bygwth y gwasanaeth iechyd. Fodd bynnag, datgelodd gwaith ymchwil y BBC mai dim ond 2.5 y cant, ym mis Medi 2016, o holl staff y GIG yng Nghymru sy'n dod o'r Undeb Ewropeaidd. A dweud y gwir, mae mwy na 93 y cant o staff sy'n gweithio yn GIG Cymru o'r DU. Os ydych chi wir yn poeni am lenwi'r bylchau, yna dylech chi fod yn gofyn i'ch hunan, 'Pam nad ydym ni'n hyfforddi mwy o bobl Prydain i weithio yn y GIG?' Ac eto, unwaith eto, mae eich ochr chi y fy nghondemnio i am grybwyll mewnfudo heb reolaeth. Fodd bynnag, eleni - [ Torri ar draws. ] Eleni, canfu arolwg Migration Watch bod 73 y cant o - [ Torri ar draws.] - bod 73 y cant o bleidleiswyr yn cefnogi'r nod o leihau mewnfudo yn sylweddol. Mae hyn hefyd yn cynnwys mwyafrif o bleidleiswyr Llafur. Onid yw hwn yn enghraifft arall, Prif Weinidog, eich bod chi wedi colli cysylltiad â phobl Cymru yn gyffredinol ac, yn waeth fyth, wedi colli cysylltiad â'ch pleidleiswyr Llafur eich hun?
English: Tackling air pollution in Wales requires a multi-pronged approach. As part of the clean air programme, the Minister for Environment has established an air quality evidence, innovation and improvements project that will, amongst other things, consider the practical application of WHO guidelines for air pollution in Wales.
Welsh: Mae mynd i'r afael â llygredd aer yng Nghymru yn gofyn am ddull aml-agwedd. Yn rhan o'r rhaglen aer glân, mae Gweinidog yr Amgylchedd wedi sefydlu prosiect tystiolaeth, arloesedd a gwelliannau ansawdd aer a fydd, ymhlith pethau eraill, yn ystyried cymhwysiad ymarferol canllawiau Sefydliad Iechyd y Byd ar gyfer llygredd aer yng Nghymru.
English: I'm sure you'll join me, First Minister, in deploring the fact that 90 per cent of the world's children are now breathing toxic air as a result of our collective failure to safeguard our environment. We know that air pollution kills more people than road traffic accidents, and the British Lung Foundation published data in the last 10 days highlighting that there are 57 health centres and three hospitals in Wales that are in areas that exceed the safe air pollution levels. Unfortunately, 26 of them are in Cardiff, including the five most polluted, which are in my constituency, where the PM2.5 levels are just well above WHO guidelines. Will you, as a Government, consider adopting the WHO guidelines as the bible that we need to adhere to? And how does the Welsh Government think that this ought to be informing City of Cardiff Council's transport and clean air green paper, which considers, amongst other things, charging for people entering a clean-air zone as one of the measures that they are considering?
Welsh: Rwy'n siŵr y gwnewch chi ymuno â mi, Prif Weinidog, i resynu at y ffaith bod 90 y cant o blant y byd yn anadlu aer gwenwynig erbyn hyn o ganlyniad i'n cyd-fethiant i ddiogelu ein hamgylchedd. Rydym ni'n gwybod bod llygredd aer yn lladd mwy o bobl na damweiniau traffig ar y ffyrdd, a chyhoeddodd Sefydliad Prydeinig yr Ysgyfaint ddata yn y 10 diwrnod diwethaf yn amlygu bod 57 o ganolfannau iechyd a thri ysbyty yng Nghymru sydd mewn ardaloedd sydd y tu hwnt i'r lefelau llygredd aer diogel. Yn anffodus, mae 26 ohonyn nhw yng Nghaerdydd, gan gynnwys y pump mwyaf llygredig, sydd yn fy etholaeth i, lle mae lefelau PM2.5 ymhell uwchlaw canllawiau Sefydliad Iechyd y Byd. A wnewch chi, fel Llywodraeth, ystyried mabwysiadu canllawiau Sefydliad Iechyd y Byd fel y beibl y mae angen i ni gydymffurfio ag ef? A sut mae Llywodraeth Cymru yn credu y dylai hyn fod yn hysbysu papur gwyrdd Cyngor Dinas Caerdydd ar drafnidiaeth ac aer glân, sy'n ystyried, ymhlith pethau eraill, codi ffi ar bobl i ddod i mewn i ardal aer glân fel un o'r mesurau y maen nhw'n eu hystyried ?
English: Well, on 24 April, the Minister announced the package of measures that will improve air quality throughout Wales. We have the clean air Wales programme, the clean air plan for Wales, the Welsh Government supplemental plan to the UK's for tackling roadside nitrogen dioxide emissions, with a clean air zone framework for Wales as well. All these are issues that will help Cardiff council in terms of developing its transport and clean air strategy. I know that paper has set out the issues for the city as it grows, and the potential options for the future. What are they? Well, there are a number of opportunities to significantly change transport within the city. Charging is one possibility. That would be a matter, of course, for the council. But, of course, we see the development of the south Wales metro, improvements in cycling - and I'm glad to see Cardiff taking that forward now at a good rate - improvements in the walking infrastructure, and, of course, further roll-out of the nextbike cycle-hire scheme. So, yes, more work to do in the future, but, obviously, there are schemes already in place now that will look to help in the future as well.
Welsh: Wel, ar 24 Ebrill, cyhoeddodd y Gweinidog becyn o fesurau a fydd yn gwella ansawdd aer ledled Cymru. Mae gennym ni raglen aer glân Cymru, y cynllun aer glân ar gyfer Cymru, cynllun atodol Llywodraeth Cymru i un y DU ar gyfer mynd i'r afael ag allyriadau nitrogen deuocsid ymyl y ffordd, ynghyd â fframwaith ardal aer glân ar gyfer Cymru hefyd. Mae'r rhain i gyd yn faterion a fydd yn helpu cyngor Caerdydd o ran datblygu ei strategaeth trafnidiaeth ac aer glân. Gwn fod y papur hwnnw wedi amlinellu'r problemau i'r ddinas wrth iddi dyfu, a'r dewisiadau posibl ar gyfer y dyfodol. Beth ydyn nhw? Wel, ceir nifer o gyfleoedd i newid trafnidiaeth yn y ddinas yn sylweddol. Mae codi ffi yn un posibilrwydd. Byddai hwnnw'n fater i'r Cyngor, wrth gwrs. Ond, wrth gwrs, rydym ni'n gweld datblygiad metro de Cymru, gwelliannau o ran beicio - ac rwy'n falch o weld Caerdydd yn bwrw ymlaen â hynny'n weddol gyflym nawr - gwelliannau i'r seilwaith cerdded, ac, wrth gwrs, cyflwyniad pellach y cynllun llogi beiciau nextbike. Felly, oes, mae mwy o waith i'w wneud yn y dyfodol, ond, yn amlwg, mae cynlluniau sydd eisoes ar waith nawr a fydd yn ceisio helpu yn y dyfodol hefyd.
English: First Minister, this is a very serious issue. When the Public Health (Wales) Bill was going through its passages in the committees, we had some very compelling evidence from many companies and organisations about how we could tackle air pollution and how we could improve the quality of air. Your Government chose not to take those recommendations forward, despite some of the committee recommendations. Given the severity of the World Health Organization's report, can I ask you if you intend to revisit the Public Health (Wales) Bill? And will you ask your Minister to review, again, the evidence that we took, and the recommendations we made, to see if now might be a more appropriate time for your Government to actually take action?
Welsh: Prif Weinidog, mae hwn yn fater difrifol iawn. Pan roedd Bil Iechyd y Cyhoedd (Cymru) yn mynd ar ei hynt yn y pwyllgorau, cawsom dystiolaeth rymus iawn gan nifer o gwmnïau a sefydliadau ynglŷn â sut y gallem fynd i'r afael â llygredd aer a sut y gallem wella ansawdd yr aer. Dewisodd eich Llywodraeth beidio â bwrw ymlaen â'r argymhellion hynny, er gwaethaf rhai o argymhellion y pwyllgor. O ystyried difrifoldeb adroddiad Sefydliad Iechyd y Byd, a gaf i ofyn i chi a ydych chi'n bwriadu ailystyried Bil Iechyd y Cyhoedd (Cymru)? Ac a wnewch chi ofyn i'ch Gweinidog adolygu, unwaith eto, y dystiolaeth a gawsom, a'r argymhellion a wnaed gennym, i weld a allai nawr fod yn adeg fwy priodol i'ch Llywodraeth weithredu?
English: Well, the concern we have about the World Health Organization guidelines is that they are based solely on scientific conclusions about public health aspects of air pollution. So far, so good. But they don't consider the technical feasibility or the economic, political and social aspects of achieving that. And this is where we have to have a balance as a Government. There is no doubt at all, for example, that air quality in Port Talbot would be mightily improved if there was no steelworks there, but nobody would seriously suggest that that is a reason, then, to see the end of steel production in Port Talbot. And yet, we know that the steelworks inevitably - despite, of course, the fact that it's improved hugely over the years in terms of the reduction of its carbon footprint - will always be a polluter in that way. So, the balance we seek is a Government is, of course, to promote, for example, more sustainable forms of transport, and we're doing that through the south Wales metro, working with local authorities like Cardiff to do that. But, of course, there will be - . If the guidelines were incorporated into Welsh law, that might well create many problems in terms of the economy and jobs if we weren't careful.
Welsh: Wel, y pryder sydd gennym ni am ganllawiau Sefydliad Iechyd y Byd yw eu bod nhw'n gwbl seiliedig ar gasgliadau gwyddonol am agweddau iechyd y cyhoedd ar lygredd aer. Popeth yn iawn. Ond nid ydyn nhw'n ystyried ymarferoldeb technegol nac agweddau economaidd, gwleidyddol a chymdeithasol cyflawni hynny. A dyma ble mae'n rhaid i ni gael cydbwysedd fel Llywodraeth. Nid oes unrhyw amheuaeth o gwbl, er enghraifft, y gellid gwella ansawdd aer ym Mhort Talbot yn enfawr pe na byddai gwaith dur yno, ond byddai neb yn awgrymu o ddifrif bod hynny'n rheswm, wedyn, i roi terfyn ar gynhyrchu dur ym Mhort Talbot. Ac eto, rydym ni'n gwybod y bydd y gwaith dur yn anochel - er gwaethaf, wrth gwrs, y ffaith ei fod wedi gwella'n aruthrol dros y blynyddoedd o ran lleihau ei ôl-troed carbon - bob amser yn llygrydd yn y ffordd honno. Felly, y cydbwysedd yr ydym ni'n ei geisio fel Llywodraeth, wrth gwrs, yw hyrwyddo, er enghraifft, moddau trafnidiaeth mwy cynaliadwy, ac rydym ni'n gwneud hynny trwy fetro de Cymru, gan weithio gydag awdurdodau lleol fel Caerdydd i wneud hynny. Ond, wrth gwrs, bydd - . Pe byddai'r canllawiau yn cael eu hymgorffori yng nghyfraith Cymru, mae'n bosibl iawn y gallai hynny greu llawer o broblemau o ran yr economi a swyddi pe na byddem yn ofalus.
English: 'Planning Policy Wales' and technical advice note 21 on waste provide a comprehensive framework for assessing proposals for waste management infrastructure in Wales. And we, of course, support the implementation of overarching waste management policy that's contained in 'Towards Zero Waste'.
Welsh: Mae 'Polisi Cynllunio Cymru' a nodyn cyngor technegol 21 ar wastraff yn darparu fframwaith cynhwysfawr ar gyfer asesu cynigion ar gyfer seilwaith rheoli gwastraff yng Nghymru. Ac rydym ni, wrth gwrs, yn cefnogi gweithredu'r polisi rheoli gwastraff cyffredin yn 'Tuag at Ddyfodol Diwastraff'.
English: Thank you for that answer. TAN 21, as you've just outlined, covers waste disposal, but, unlike opencast, where, since 2009, coal mines have to be built more than 500m away from homes, there does not appear to be a rule on distance of incinerators from houses. I've an incinerator planned for the Llansamlet area of Swansea that is close to both houses and a school. Will the Welsh Government consider a distance from houses and schools for the building of incinerators and amend TAN 21 accordingly?
Welsh: Diolch am yr ateb yna. Mae TAN 21, fel yr ydych chi newydd ei amlinellu, yn ymdrin â gwaredu gwastraff, ond, yn wahanol i gloddio glo brig, lle, ers 2009, y mae'n rhaid adeiladu pyllau glo mwy na 500 metr oddi wrth gartrefi, nid yw'n ymddangos bod rheol ar bellter llosgyddion oddi wrth tai. Mae gen i losgydd wedi'i gynllunio ar gyfer ardal Llansamlet Abertawe sy'n agos at dai ac ysgol. A wnaiff Llywodraeth Cymru ystyried pellter oddi wrth dai ac ysgolion ar gyfer adeiladu llosgyddion a diwygio TAN 21 yn unol â hynny?
English: Well, there'd have to be a scientific basis for doing that - as to why 500m would have a beneficial effect. But what I can say, of course, is that incineration and co-incineration are subject to the stringent protective requirements of the industrial emissions directive. They've been incorporated into Welsh legislation for a number of years and they include requirements that there should be strict emissions limits for potentially polluting substances; there are monitoring requirements and operating conditions that are applied through environmental permits issued by the environmental regulator. I can also say that, if there are adverse impacts, of course, on amenity or the environment, and they cannot be mitigated, then planning permission, of course, can be refused on those grounds.
Welsh: Wel, byddai'n rhaid cael sail wyddonol ar gyfer gwneud hynny - o ran pam byddai 500 metr yn cael effaith fuddiol. Ond yr hyn y gallaf ei ddweud, wrth gwrs, yw bod llosgi a chyd-losgi yn ddarostyngedig i ofynion diogelu llym y gyfarwyddeb allyriadau diwydiannol. Maen nhw wedi eu hymgorffori yn neddfwriaeth Cymru ers nifer o flynyddoedd ac maen nhw'n cynnwys gofynion y dylai fod terfynau allyriadau llym ar gyfer sylweddau a allai lygru; ceir gofynion monitro ac amodau gweithredu sy'n cael eu cymhwyso trwy drwyddedau amgylcheddol a gyflwynir gan y rheoleiddiwr amgylcheddol. Gallaf hefyd ddweud, os oes effeithiau andwyol, wrth gwrs, ar amwynder neu'r amgylchedd, ac na ellir eu lliniaru, yna wrth gwrs, gellir gwrthod caniatâd cynllunio ar y sail honno.
English: First Minister, back in March of this year, the environment Minister indicated that, in relation to the incinerator in Barry, the Government were minded to have an environmental impact assessment undertaken. The Government informed the developer back in February of this year that that was going to be the case. To date, the Government haven't instructed that environmental impact assessment to be undertaken, at some eight to nine months' waiting, given that the Government at the time in March were 'minded' - when are we going to move from 'minded' to instruction that the environmental impact assessment will be undertaken? Can we have a date from you?
Welsh: Prif Weinidog ym mis Mawrth eleni, dywedodd Gweinidog yr Amgylchedd, yng nghyswllt y llosgydd yn y Barri, bod y Llywodraeth yn bwriadu cael asesiad wedi ei gynnal o'r effaith amgylcheddol. Hysbysodd y Llywodraeth y datblygwr yn ôl ym mis Chwefror eleni bod hynny'n mynd i ddigwydd. Hyd yma, nid yw'r Llywodraeth wedi gorchymyn i'r asesiad o'r effaith amgylcheddol hwnnw gael ei gynnal, ar ôl aros tua wyth i naw mis, o gofio bod y Llywodraeth ar y pryd ym mis Mawrth yn 'bwriadu' - pryd ydym ni'n mynd i symud o 'fwriadu' i orchymyn y bydd yr asesiad o'r effaith amgylcheddol yn cael ei gynnal? A allwn ni gael dyddiad gennych chi?
English: Well, the Minister will be making a decision shortly. If I could write to him with a date to give him some idea of what the timescale might be, I will do that. But the Minister will be making a decision about the need for an EIA at the Barry biomass plant - perhaps if I write to the Member then with more details in terms of the timescale.
Welsh: Wel, bydd y Gweinidog yn gwneud penderfyniad yn fuan. Os gallaf ysgrifennu ato gyda dyddiad i roi rhyw syniad iddo o'r hyn y gallai'r amserlen fod, byddaf yn gwneud hynny. Ond bydd y Gweinidog yn gwneud penderfyniad am yr angen am asesiad o'r effaith amgylcheddol yng ngwaith biomas y Barri - efallai os gwnaf i ysgrifennu at yr aelod bryd hynny gyda mwy o fanylion o ran yr amserlen.
English: Well, we continue to be open to ideas to find an alternative way to see tidal lagoon technology delivered in Wales. The Swansea bay city region has established a taskforce to find an alternative funding model for a private sector-led tidal lagoon product.
Welsh: Wel, rŷm ni'n barod iawn i dderbyn syniadau er mwyn dod o hyd i ffordd arall o ddefnyddio technoleg morlyn llanw yng Nghymru. Mae dinas-ranbarth bae Abertawe wedi sefydlu tasglu er mwyn dod o hyd i fodel cyllido gwahanol ar gyfer project morlyn llawn dan arweiniad y sector preifat.